Hija kellha 78 sena. Imwielda Veronica Bennett, Ronnie ffurmat il-grupp Ronnie & The Relatives ma' oħtha Estelle Bennett u l-kuġina tagħhom Nedra Talley. Fl-1963 iffirmaw mal-kumpanija Phillies Records ta' Phil Spector u saru The Ronettes. Kellhom bosta suċċessi li jinkludu Baby, I Love You, Walking in the Rain, I Can Hear Music u Be My Baby. Fl-1964 ħarġu l-album debutt tagħhom Presenting the Fabulous Ronettes Featuring Veronica. Ħames kanzunetti mot-12 li kien hemm f'dan l-album spiċċaw fil-klassifika tal-Billboards. Wara li l-grupp The Ronettes sfaxxa, Ronnie kompliet il-karriera tagħha bħala solista. Minn dettalji li ħarġu jidher li l-kantanta mietet wara li ftit taż-żmien ilu saret taf li kellha kanċer.